करण की 'पल पल दिल के पास' का फर्स्ट लुक रिलीज, पापा सनी देओल हुए 'नर्वस', दादा धर्मेंद्र ने मांगी 'दुआ'  
सनी देओल ने शेयर किया पहला मोशन पोस्टर
बेटा करण देओल करने जा रहा डेब्यू
'पल पल दिल के पास' इसी साल होगी रिलीज
बॉलीवुड एक्टर सनी देओल (Sunny Deol) अपने बेटे करण देओल (Karan Deol) को इस साल बॉलीवुड में डेब्यू करवाने जा रहे हैं. उन्होंने बेटे करण देओल की फिल्म 'पल पल दिल के पास' (Pal Pal Dil Ke Paas) का फर्स्ट मोशन पोस्टर वेलेन्टाइन्स डे (Valentines Day) के मौके पर सोशल मीडिया के सभी प्लैटफॉर्म पर रिलीज कर दिया है. पोस्टर में करण देओल के साथ उनकी को-एक्ट्रेस सहर बाम्बा (Sahher Bambba) भी हैं, जो उन्हीं के साथ डेब्यू करने जा रही हैं. फिल्म को इसी साल 19 जुलाई 2019 को रिलीज किया जाएगा, जिसे सनी देओल ने ही डायरेक्ट किया है. सनी देओल ने इसके मोशन पोस्टर को रिलीज करते हुए इमोशनल मैसेज भी दिया है.
 
A post shared by Sunny Deol (@iamsunnydeol) on Feb 13, 2019 at 8:02pm PST
 
सनी देओल  (Sunny Deol) ने लिखा, ''एक पिता के तौर पर मैं नर्वस हूं और मेरे बेटे का फर्स्ट पोस्टर प्रेजेंट करते हुए बेहद गर्व भी महसूस हो रहा है. आज करण देओल  (Karan Deol) ने सिनेमैटिक जर्नी शुरू कर दी है. उन्हें ढेर सारा प्यार. उनके भविष्य और सफलता की बधाई देता हूं. 'पल पल दिल के पास'  (Pal Pal Dil Ke Paas) फिल्म से प्रस्तुत करते हैं करण देओल  (Karan Deol) और सहर बाम्बा (Sahher Bambba).''
 
A post shared by Sunny Deol (@iamsunnydeol) on Feb 13, 2019 at 7:58pm PST
 
सनी देओल  (Sunny Deol) ने इंस्टाग्राम पर एक और पोस्टर रिलीज करते हुए लिखा, ''निर्देशन में हमेशा कुछ ऐसा रहा है जिसका मैंने पूरा आनंद लिया, लेकिन मैं स्वीकार करूंगा कि इस बार यह बहुत अलग था.. लेकिन एक अच्छे तरीके से! 'पल पल दिल के पास'  (Pal Pal Dil Ke Paas) फिल्म से प्रस्तुत करते हैं करण देओल (Karan Deol) और सहर बाम्बा (Sahher Bambba).''
 
A post shared by Dharmendra Deol (@aapkadharam) on Feb 13, 2019 at 10:05pm PST
 
करण देओल के दादा दिग्गज एक्टर धर्मेंद्र (Dharmendra) ने भी इंस्टाग्राम पर फर्स्ट लुक रिलीज करते हुए लिखा, ''दुआओं में दम होता है, दुआओ का तलबगार हूं.. मेरी साखों से फूटे फूल... ये हमेशा हमेशा महकते रहें, तारोताजा रहें.''
 
A post shared by Bobby Deol (@iambobbydeol) on Feb 13, 2019 at 9:30pm PST
 
वहीं करण के चाचा बॉबी देओल (Bobby Deol) ने भी इंस्टाग्राम पर मोशन पोस्टर शेयर करते हुए इमोशनल कैप्शन दिया है. उन्होंने लिखा, ''मैंने तुम्हें बड़े होते हुए देखा है, अब उड़ने का समय आ गया है मेरे बच्चे करण देओल (Karan Deol)... बेहद ही गर्व और खुशी के साथ आपको (करण देओल) और सहर बाम्बा को ये दुनिया दे रहा हूं. आप दोनों के लिए जीवन की सभी बेहतरीन चीजों की कामना करता हूं.'' सनी देओल (Sunny Deol) ने इस फिल्म के बड़े हिस्से को हिमाचल प्रदेश के मनाली और दिल्ली में शूट किया है. डेब्यू फिल्म को विजेता फिल्म्स के तहत बनाया जा रहा है.